
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 456 


15 Απριλίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση του Οργανισμού Λειτουργίας της Α.Ε. «ΘΕ- 


ΜΙΣ ΚΑΤΑΣΚΕΥΑΣΤΙΚΗ Α.Ε.». 1 

Τροποποίηση της συστατικής πράξης της αμιγούς 
Δημοτικής Επιχείρησης με την επωνυμία "Δημοτικό 
Κέντρο Ιστορίας και Τεκμηρίωσης" (ΔΗΚΙ) Δήμου 
Βόλου Ν. Μαγνησίας. 2 

Μεταβίβαση αρμοδιοτήτωντου Δημοτικού Συμβουλί¬ 
ου της Δημοτικής Επιχείρησης Ύδρευσης και 
Αποχέτευσης Βέροιας (Δ.Ε.Υ.Α.Β.) σε τριμελή 
επιτροπή. 3 


Καθορισμός του ύψους της δικαστικής δαπάνης των 
διαδίκων κατά την ακυρωτική διαδικασία στο Διοι¬ 
κητικό Πρωτοδικείο Θεσσαλονίκης. 4 


ΑΠΟΦΑΣΕΙ Σ 

Αριθ. 1212 (1) 

Έγκριση του Οργανισμού Λειτουργίας της Α.Ε. «ΘΕΜΙΣ 
ΚΑΤΑΣΚΕΥΑΣΤΙΚΗ Α.Ε.». 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

Τις διατάξεις της παρ. 7 του άρθρου 5 του Ν. 2408/96 
«ΠερίΤροποποιήσεως του Ποινικού Κώδικα, του Κώδικα 
Ποινικής Δικονομίας και του Κώδικα Βασικών Κανόνων 
για τη Μεταχείριση των Κρατουμένων και άλλες διατά¬ 
ξεις», όπως αντικαταστάθηκαν και συμπληρώθηκαν από 
τις διατάξεις της παρ. 15 του άρθρου 3 του Ν. 2479/97 
«Ανώτατο Ειδικό Δικαστήριο, επιτάχυνση των δικών, δι- 
κονομικές απλουστεύσεις και άλλες διατάξεις», εγκρί¬ 
νουμε: 

Τον Οργανισμό Λειτουργίας της εταιρίας «ΘΕΜΙΣ ΚΑ¬ 
ΤΑΣΚΕΥΑΣΤΙΚΗ Α.Ε.» που κατήρτισε το Διοικητικό Συμ¬ 
βούλιο της εταιρίας, σύμφωνα με τις κείμενες διατάξεις, 
κατά την 143/20.3.2003 συνεδρίαση. 


ΟΡΓΑΝΙΣΜΟΣ ΛΕΙΤΟΥΡΓΙΑΣ 
ΤΗΣ ΘΕΜΙΣ ΚΑΤΑΣΚΕΥΑΣΤΙΚΗ Α.Ε. 

ΜΕΡΟΣ ΠΡΩΤΟ 
ΔΙΑΡΘΡΩΣΗ 

Άρθρο 1 

ΔΙΑΡΘΡΩΣΗ - ΟΡΓΑΝΩΣΗ ΤΗΣ ΕΤΑΙΡΙΑΣ 

1. Η εταιρία διοικείται από το Διοικητικό Συμβούλιο, το 
οποίο αποτελείται από τον Πρόεδρο, το Διευθύνοντα Σύμ¬ 
βουλο και πέντε (5) μέλη. 

2. Η οργανωτική διάρθρωση των υπηρεσιών της εται¬ 
ρίας έχει ως ακολούθως: 

• Γραμματεία Προέδρου - Διοικητικού Συμβουλίου και 
Παρακολούθηση Εκτέλεσης Αποφάσεων Δ.Σ. 

• Γραμματεία Διευθύνοντα Συμβούλου. 

• Νομική Υπηρεσία. 

• Γ ραφείο Μηχανοργάνωσης & Προτυποποίησης. 

• Γ ραφείο Εσωτερικού Ελέγχου & Επιθεώρησης Έργων. 

• Διεύθυνση Διοικητικών Υπηρεσιών. 

• Διεύθυνση Οικονομικών Υπηρεσιών. 

• Διεύθυνση Τεχνικών Υπηρεσιών. 

Οι αρμοδιότητες του Διοικητικού Συμβουλίου του Προ¬ 
έδρου και του Διευθύνοντα Συμβούλου καθορίζονται από 
τους νόμουςκαιτα άρθρα 16,18, και 19του Καταστατικού 
της εταιρίας. Ο Πρόεδρος στα πλαίσια των ευθυνών του 
από την νόμιμη εκπροσώπηση της εταιρίας έχει την γενι¬ 
κή εποπτεία του παραγόμενου έργου της εταιρίας. Ο Δι- 
ευθύνων Σύμβουλος πρόί'σταται όλων των υπηρεσιώντης 
εταιρίας και διευθύνει το έργο της. 

Τα μέλη του Διοικητικού Συμβουλίου στα πλαίσια της 
άσκησης των καθηκόντων τους δικαιούνται να μεταβαί¬ 
νουν επί τόπου των έργων για υπηρεσιακούς λόγους, λαμ- 
βάνοντας αποζημίωση με βάση τον Κανονισμό για τις 
εκτός έδρας μεταβάσεις του Προέδρου και του Διευθύ- 
νοντα Συμβούλου. 

Τα καθήκοντα και οι αρμοδιότητες των επί μέρους τμη¬ 
μάτων ή γραφείων των τριών Διευθύνσεων της εταιρίας 
μπορούν να ανατίθενται από το Διευθυντή σε οποιοδήπο- 
τε απασχολούμενο της Διευθύνσεώς του σύμφωνα με τις 
ανάγκες της εταιρίας και χωρίς πρόσθετη αμοιβή. 

Άρθρο 2 

ΓΡΑΜΜΑΤΕΙΑ ΠΡΟΕΔΡΟΥ & ΔΙΟΙΚΗΤΙΚΟΥ ΣΥΜΒΟΥΛΙΟΥ 

ΠΑΡΑΚΟΛΟΥΘΗΣΗ ΕΚΤΕΛΕΣΗΣ & ΑΠΟΦΑΣΕΩΝ Δ.Σ. 

Στις αρμοδιότητες της Γραμματείας του Προέδρου 
περιλαμβάνονται: 

1. Η παροχή κάθε φύσης γραμματειακής υποστήριξης 
στον Πρόεδρο, και το Διοικητικό Συμβούλιο. 

2. Η παρακολούθηση της υλοποίησης των αποφάσεων 
του Διοικητικού Συμβουλίου και η ενημέρωσή τους σε τα¬ 
κτά χρονικά διαστήματα. 

Άρθρο 3 

ΓΡΑΜΜΑΤΕΙΑ ΔΙΕΥΘΥΝΟΝΤΟΣ ΣΥΜΒΟΥΛΟΥ. 

Στις αρμοδιότητες της Γραμματείας του Διευθύνοντος 
Συμβούλου περιλαμβάνονται: 

• Η παροχή κάθε φύσης γραμματειακής υποστήριξης 
στον Διευθύνοντα Σύμβουλο και τους τυχόν συμβούλους 
αυτού. 

Άρθρο 4 

ΝΟΜΙΚΗ ΥΠΗΡΕΣΙΑ 

Στις αρμοδιότητες της Νομικής Υπηρεσίας περιλαμβά¬ 
νονται: 

1. Η παροχή εγγράφων γνωμοδοτήσεων και προφορι¬ 
κών απαντήσεων στον Πρόεδρο, το Διευθύνοντα Σύμ¬ 
βουλο, στο Διοικητικό Συμβούλιο και στους Διευθυντές 
της εταιρίας. 

2. Η ενώπιον δικαστηρίων, δικαστικών συμβουλίων, δι¬ 
καστικών αρχών, διοικητικών συμβουλίων ή επιτροπών 
και γενικά κάθε αρχής, παράσταση και υποστήριξη των 
υποθέσεων της εταιρίας και ο χειρισμός αυτών. 

3. Η σύνταξη και ο έλεγχος συμβάσεων, συμβολαίων και 
εγγράφων ή σχεδίων αυτών. 

4. Η εκπόνηση κάθεείδους κανονισμών λειτουργίας, έρ¬ 
γων, προμηθειών, προσωπικού κ.λ.π., σε συνεργασία με 
τις αρμόδιες διευθύνσεις. 

5. Η διασφάλιση της νομιμότηταςτωνπράξεωντης εται¬ 
ρίας και η προετοιμασία των Γενικών Συνελεύσεων της 
εταιρίας και των διατυπώσεων δημοσιότητας. 

6. Η νομική υποστήριξη της εταιρίας κατά τη δημοπρά- 
τηση των έργων, μελετών και προμηθειών. Συγκεκριμένα, 
η παροχή συμβουλών για ενδεχόμενες νομικές επιπλοκές 
ενός συγκεκριμένου τρόπου δημοπράτησης, η διενέρ¬ 
γεια νομικού ελέγχου επί των Τευχών Δημοπράτησης, ο 
έλεγχος της εγκυρότητας εγγυητικών επιστολών, η πα¬ 
ροχή συμβουλών κατά τη διαδικασία διαπραγμάτευσης 
με τον υποψήφιο ανάδοχο και η συμβολή στην επεξεργα¬ 
σία, ερμηνεία και έλεγχο διαδικασιών σε προσυμβατικό 
στάδιο. 

7. Η νομική υποστήριξη της εταιρίας κατά την παρακο¬ 
λούθηση εκτέλεσης συμβάσεων. Συγκεκριμένα, η παρο¬ 
χή συμβουλευτικών υπηρεσιών σε περίπτωση τροποποί¬ 
ησης της σύμβασης ή καταγγελίας αυτής, εκτέλεση πρό¬ 
σθετων εργασιών, επιβολής ποινικών ρητρών ή έκπτωσης 
του αναδόχου κατά την παραλαβή προϊόντων της σύμβα¬ 
σης, καθώς επίσης σε περίπτωση προσφυγής σε διαιτη¬ 
σία ή σε ευρωπαϊκά δικαιοδοτικά όργανα αναφορικά με 
τις συναπτόμενες συμβάσεις. 

8. Κάθε άλλη δραστηριότητα που προσιδιάζει στις αρ¬ 
μοδιότητες της Νομικής Υπηρεσίας. 

Άρθρο 5 

ΓΡΑΦΕΙΟ ΠΡΟΤΥΠΟΠΟΙΗΣΗΣ 

Στις αρμοδιότητες του γραφείου Προτυποποίησης πε¬ 
ριλαμβάνονται: 

1. Η μέριμνα για την εκπόνηση συστήματος ποιότητας 
της εταιρίας με στόχο την πιστοποίηση, την βελτίωση του 


συστήματος ποιότητας και την ανανέωση των εσωτερι¬ 
κών διαδικασιών της εταιρίας. 

2. Η επεξεργασία θεμάτων που προκύπτουν στη διαδι¬ 
καστική λειτουργία και την επίλυσή τους με συντονισμό 
των αρμοδίων φορέων της επιχείρησης. 

3. Η επαφή με εξωτερικούς φορείς του δημόσιου και 
ιδιωτικού τομέα για θέματα που αφορούν στην πιστοποί¬ 
ηση του συστήματος ποιότητας της εταιρίας. 

4. Η έκδοση λεπτομερών οδηγιών σχετικά με την εκτέ¬ 
λεση ενός συγκεκριμένου καθήκοντος, με τη συνεργασία 
των αντίστοιχων τμημάτων. 

5. Η ενημέρωση του προσωπικού σε ότι σχετίζεται με τη 
διαδικασία προτυποποίησης και την ολική ποιότητα. 

6. Η εκπόνηση συστημάτων ποιότητας των έργων της 
εταιρίας καθώς επίσης και τους όρους ασφάλειας και υγι¬ 
εινής στους χώρους των έργων. 

7. Κάθε άλλη δραστηριότητα που προσιδιάζει στις αρ¬ 
μοδιότητες του Γραφείου Προτυποποίησης και δεν έχει 
ανατεθεί σε άλλη Διεύθυνση, Τμήμα ή Γ ραφείο. 

Άρθρο 6 

ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ 

1. Η Διεύθυνση Διοικητικών Υπηρεσιών είναι αρμόδια 
για το σχεδίασμά και την υποστήριξη εφαρμογής όλων 
των διοικητικών συστημάτων και διαδικασιών που επιτρέ¬ 
πουν την απρόσκοπτη λειτουργία της εταιρίας. 

2. Κάθε άλλη δραστηριότητα που προσιδιάζει στις αρ¬ 
μοδιότητες της Διεύθυνσης Διοικητικών Υπηρεσιών και 
δεν έχει ανατεθεί σε άλλη Διεύθυνση, Τμήμα ή Γ ραφείο. 

3. Η Διεύθυνση Διοικητικών Υπηρεσιών συγκροτείται 
από τα εξής τμήματα: 

• Τμήμα Ανθρωπίνου Δυναμικού. 

• Τμήμα Γραμματειακής Υποστήριξης, Διεκπεραίωσης 
& Μετακίνησης Προσωπικού. 

• Τμήμα Δημοσίων Σχέσεων. 

• Γ ραφείο Μηχανοργάνωσης. 

• Γ ραφείο Χρηματοδοτικής Διαδικασίας. 

4. Οι αρμοδιότητες της Διεύθυνσης Διοικητικών Υπηρε¬ 
σιών κατανέμονται μεταξύ των Τμημάτων της ως εξής: 

Α. Τμήμα Ανθρωπίνου Δυναμικού 

1. Διασφαλίζει την τήρηση εκ μέρους της εταιρίας της 
κείμενης νομοθεσίας στα θέματα του προσωπικού και 
των εργασιακών σχέσεων. 

2. Σχεδιάζει, εισηγείται και μεριμνά για την εφαρμογή 
του Κανονισμού Προσωπικού. 

3. Παρακολουθεί την υφιστάμενη οργανωτική δομή της 
εταιρίας και εισηγείται την τροποποίηση ή συμπλήρωσή 
της, όταν με την πάροδο του χρόνου οι ανάγκες αυξάνουν 
ή οπωσδήποτε διαφοροποιούνται. 

4. Μεριμνά για τη διαδικασία προσλήψεως και τοποθέ¬ 
τησης όπως αυτή προβλέπεται στον παρόντα οργανισμό 
και τις αποφάσεις του Διοικητικού Συμβουλίου. 

5. Μεριμνά για τηντήρηση και ενημέρωση των ατομικών 
φακέλων του προσωπικού με τη συνεχή συγκέντρωση και 
καταγραφή των μεταβολών του, μεταξύ των οποίων τις 
προσλήψεις, απολύσεις, στοιχεία ατομικής και οικογενει¬ 
ακής κατάστασης, εξέλιξη, αμοιβές άδειες, απουσίες 
κ.λ.π. Μεριμνά για τη συμπλήρωση των εκθέσεων αξιολο- 
γήσεως εκ μέρους των προϊσταμένων και την εν συνεχεία 
ταξινόμησή τους. 

6. Παρακολουθεί την απασχόληση του προσωπικού 
(παρουσίες, άδειες, υπερωρίες κ.λ.π.) και ενημερώνει το 
Γ ραφείο Λογιστηρίου με τις πληροφορίες που είναι απα- 

ραίτητες για τον προσδιορισμό των τακτικών και έκτα¬ 
κτων αποδοχών του προσωπικού. 

7. Μεριμνά για την ασφάλιση του προσωπικού και των 
εγκαταστάσεων της εταιρίας. 

Β. Τμήμα Γ ραμματειακής Υποστήριξης, Διεκπεραίωσης 
και κίνησης Προσωπικού. 

• Γ ραφείο Γ ραμματειακής Υποστήριξης & Διεκπεραίω¬ 
σης. 

1. Μεριμνά για την παραλαβή και πρωτοκόλληση, εφό¬ 
σον απαιτείται, των εισερχομένων και εξερχόμενων εγ¬ 
γράφων και διαβιβάζει αυτά στους αρμόδιους αποδέ¬ 
κτες. Τηρεί Γ ενικό Αρχείο των εισερχομένων και εξερχό¬ 
μενων εγγράφων της εταιρίας. 

2. Παρέχει γραμματειακή υποστήριξη σε υπηρεσίες ή 
όργανα της εταιρίας όταν απαιτείται. 

3. Μεριμνά για τη δακτυλογράφηση και αναπαραγωγή 
εγγράφων και τη συγκέντρωση και διεκπεραίωση της αλ¬ 
ληλογραφίας της εταιρίας. 

4. Μεριμνά για το χειρισμό και την καλή λειτουργία - συ¬ 
ντήρηση του εξοπλισμού αναπαραγωγής εγγράφων. 

5. Μεριμνά για τη λειτουργία του τηλεφωνικού κέντρου 
και των λοιπών συστημάτων επικοινωνίας της εταιρίας. 

6. Μεριμνά για τηνπραγματοποίησητωνπάσηςφύσεως 
εξωτερικών εργασιών για την κάλυψη των σχετικών ανα¬ 
γκών της εταιρίας. 

7. Εξασφαλίζει την καθαριότητα των εγκαταστάσεων 
και του εξοπλισμού της εταιρίας. 

• Γραφείο Κίνησης Προσωπικού. 

1. Μεριμνά, καταρτίζει και παρακολουθεί την εκτέλεση 
του προγράμματος κίνησης οχημάτων, έκδοσης εισιτη¬ 
ρίων και κίνησης προσωπικού. 

2. Ελέγχει την κίνηση, τη φύλαξη και παρακολουθεί την 
συντήρηση των οχημάτων της εταιρίας. 

Γ. Τμήμα Δημοσίων Σχέσεων. 

Στις αρμοδιότητες του Τμήματος Δημοσίων Σχέσεων 
περιλαμβάνονται: 

1. Ο σχεδιασμός, η εισήγηση και η υλοποίηση των προ¬ 
γραμμάτων δημοσίων σχέσεων και δημοσιότητας. 

2. Η έκδοση ενημερωτικών δελτίων σε περιοδική βάση 
για τα έργα που αναλαμβάνει η εταιρία. 

3. Η ενημέρωση του προσωπικού της εταιρίας σχετικά 
με το έργο της και την επιτυχία του σκοπού της. 

4. Η αποστολή δελτίων τύπου για εκδηλώσεις της εται- 
ρίας. 

5. Η έκδοση ειδικών δελτίων για τη ν ενη μέρωση τοπικών 
παραγόντων σε ότι αφορά στα έργα της εταιρίας και τους 
σκοπούς που εξυπηρετούν. 

6. Η διοργάνωση εκδηλώσεων εγκαινίων και εκθέσεων 
κατά τις οποίες παρέχονται λεπτομερή στοιχεία για έργα 
της εταιρίας. 

7. Η δημιουργία και ενημέρωση σελίδων στο διαδίκτυο 
για τους σκοπούς και την πρόοδο της εταιρίας. 

8. Η επιμέλεια δημοσιευμάτων σε εφημερίδες, αναφο¬ 
ρών και ερωτήσεων Βουλευτών κ.λ.π. 

Δ. Γ ραφείο Μηχανοργάνωσης. 

Στις αρμοδιότητες του Γραφείου Μηχανοργάνωσης πε¬ 
ριλαμβάνονται: 

1. Η καταγραφή των διαδικασιών που εκτελούνται στην 
εταιρία σε όλες τις διευθύνσεις και τα τμήματα. 

2. Η καταχώρηση αυτών στα αντίστοιχα αρχεία (έντυπα 
και ηλεκτρονικά). 

3. Η ενημέρωση των αρχείων σε αντίστοιχες μεταβολές. 

4. Η χρήση συγκεκριμένων λογισμικών προγραμμάτων 


για την τήρηση των διαγραμμάτων ροής απαραίτητων για 
την εικονική αναπαράσταση της ακολουθίας των λειτουρ¬ 
γικών, με σκοπό τον άμεσο εντοπισμό των πιθανών δυ¬ 
σλειτουργιών. 

5. Η δημιουργία και η τήρηση βάσεων δεδομένων που 
διευκολύνουν την εταιρική λειτουργία. 

6. Η τήρηση των αρχείων κατανομής αρμοδιοτήτων ανά 
οργανωτικό ρόλο (περιγραφή θέσης). 

7. Η μέριμνα για τη διαχείριση του κόμβου του διαδικτύ¬ 
ου. 

8. Η εκπόνηση μελετών και η υποβολή εισηγήσεων για 
νέα προϊόντα και τεχνολογίες που διευκολύνουν την εσω¬ 
τερική επιχειρησιακή λειτουργία. 

9. Η μέριμνα για την κάλυψη των αναγκών της εταιρίας 
σε υλικό εξοπλισμό Ηλεκτρονικών Υπολογιστών και λογι¬ 
σμικών και τη σύνταξη των τευχών δημοπράτησης για τη 
διενέργεια των αντίστοιχων διαγωνισμών. 

10. Κάθε άλλη δραστηριότητα που προσιδιάζει στις αρ¬ 
μοδιότητες του Γ ραφείου Μηχανοργάνωσης και δεν έχει 
ανατεθεί σε άλλη Διεύθυνση, Τμήμα ή Γ ραφείο. 

Ε. Γ ραφείο Χρηματοδοτικής Διαδικασίας 

Μεριμνά για τη συγκέντρωση καιτο συντονισμό των δια¬ 
δικασιών που σαν σκοπό έχουν να διασφαλίσουν και να 
επιταχύνουν την χρηματοδοτική πορεία εκτέλεσης του 
έργου της εταιρίας. 

Ενδεικτικά: 

1. Εντοπίζει πηγές χρηματοδότησης και χρηματοδοτικά 
προγράμματα. 

2. Κάνει προεκτιμήσεις για τις πληρωμές των έργων του 
επομένου έτους και εκπονεί αναλυτικές προτάσεις επί 
των Συλλογικών Αποφάσεων Έργων και Μελετών του 
Προγράμματος Δημοσίων Επενδύσεων και επί της κατα¬ 
νομής της χρηματοδότησης στα έργα της εταιρίας. 

3. Παρακολουθεί και καταγράφει τις πληρωμές που 
πραγματοποιούνται με βάση τα υποβαλλόμενα τιμολόγια 
και γνωστοποιεί το υπόλοιπο που προκύπτει μετά την 
έγκριση της πληρωμής των λογαριασμών στην Τεχνική Δι¬ 
εύθυνση. 

4. Μεριμνά για τη σύναψη δανείων χρηματοδοτήσεως 
των έργων. 

Άρθρο 7 

ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ 

1. Η Διεύθυνση Οικονομικών Υπηρεσιών είναι αρμόδια 
για την υποστήριξη εφαρμογής όλων των συστημάτων 
και διαδικασιών χρηματοοικονομικής διαχείρισης που 
επιτρέπουν την απρόσκοπτη λειτουργία της εταιρίας. 

2. Κάθε άλλη δραστηριότητα που προσιδιάζει στις αρ¬ 
μοδιότητες της Διεύθυνσης Οικονομικών Υπηρεσιών και 
δεν έχει ανατεθεί σε άλλη Διεύθυνση, Τμήμα ή Γ ραφείο. 

3. Η Διεύθυνση Οικονομικών Υπηρεσιών συγκροτείται 
από τα εξής τμήματα: 

• Τμήμα Οικονομικής Διαχείρισης. 

• Τμήμα Διενέργειας Διαγωνισμών & Προμηθειών της 
Εταιρίας. 

Ειδικότερα: 

Α. Τμήμα Οικονομικής Διαχείρισης. 

• Γ ραφείο Λογιστηρίου - Μισθοδοσίας - Ισολογισμού. 

1. Μεριμνά για την τήρηση των κατά νόμο λογιστικών βι¬ 
βλίων της εταιρίας καθώς και την παρακολούθηση και 
διεκπεραίωση των κατά νόμο φορολογικών υποχρεώ- 
σεώντης. 




6268 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Προβαίνει στον έλεγχο, την έγκριση και την εκτέλεση 
των πληρωμών προς το Δημόσιο και τους διάφορους 
ασφαλιστικούς οργανισμούς. 

3. Συντάσσει το γενικό προϋπολογισμό εσόδων και δα¬ 
πανών της εταιρίας, παρακολουθεί την εκτέλεση αυτού, 
προβαίνει σε τροποποιήσεις μεταφοράς πιστώσεων 
κ.τ.λ., σύμφωνα με τις παρουσιαζόμενες ανάγκες ύστερα 
από έγκριση του Διοικητικού Συμβουλίου. 

4. Συντάσσει και δημοσιεύει τις ετήσιες οικονομικές κα¬ 
ταστάσεις. 

5. Μεριμνά για την μισθοδοσία του προσωπικού και την 
καταβολή των αμοιβών των εξωτερικών συνεργατών. 

• Γραφείο Εκκαθάρισης & Πληρωμών. 

1. Προβαίνει στον έλεγχο, την έγκριση και την εκκαθά¬ 
ριση των πληρωμών σε τρίτους λόγω εκτέλεσης έργων, 
προμηθειών ή παροχής υπηρεσιών. 

2. Ελέγχει τα προσκομιζόμενα ασφαλιστήρια συμβό¬ 
λαια των έργων με βάση τα οριζόμενα στα συμβατικά τεύ¬ 
χη των διαγωνισμών. 

3. Μεριμνά για την τήρηση των διαδικασιών που αφο¬ 
ρούν τη λειτουργία της ανώνυμης εταιρίας σύμφωνα με 
το Ν. 2190/20 και τους ειδικούς νόμους, που διέπουντην 
λειτουργία της εταιρίας. 

4. Μεριμνά για τη διαχείριση των διαθεσίμων της εται- 
ρίας. 

5. Μεριμνά για την ασφάλιση της περιουσίας της εται- 
ρίας. 

Β. Τμήμα Διενέργειας Διαγωνισμών & Προμηθειών της 
εταιρίας. 

• Γ ραφείο Διενέργειας Διαγωνισμών. 

1. Μεριμνά για την διενέργεια και την ομαλή διεξαγωγή 
των διαγωνισμών, για τις κατασκευές έργων και τις προ- 
μήθειές τους, τον έλεγχο των σχετικών φακέλων και ειση- 
γούνται για την κατακύρωση ή μη των διαγωνισμών. 

2. Προετοιμάζει τους φακέλους οι οποίοι εμπεριέχουν 
όλα τα απαραίτητα στοιχεία για την ενημέρωση των δια- 
γωνιζομένων. 

3. Τηρεί αρχείο διαγωνισμών. 

4. Συντονίζει τις εργασίες και επιμελείται τη σύνταξη και 
την υπογραφή των συμβάσεων με την προσκόμιση των 
απαραιτήτων εγγράφων από τις συναρμόδιες υπηρεσίες. 

• Γ ραφείο Προμηθειών. 

1. Καταρτίζει και παρακολουθεί την υλοποίηση του προ¬ 
γράμματος προμήθειας υλικών και υπηρεσιών της εται¬ 
ρίας, παραλαμβάνειταπρος προμήθεια είδη και τηρεί αρ¬ 
χείο προμηθευτών. 

2. Μεριμνά για τη διενέργεια κάθε είδους μικρών επι¬ 
σκευών και επιδιορθώσεων των εγκαταστάσεων και του 
εξοπλισμού της εταιρίας, καθώς και την αποκατάσταση 
κάθε είδους βλαβών των οχημάτων αυτής. 

3. Μεριμνά για την ομαλή και έγκαιρη διεξαγωγή των 
προμηθειών σε υλικά, εφόδια, εξοπλισμό και υπηρεσίες 
που είναι απαραίτητα για τη λειτουργία της εταιρίας και 
βεβαιώνει την καλή εκτέλεση, ποιότητα και παραλαβή αυ¬ 
τών. 

4. Μεριμνά για τις προμήθειες υλικών που αφορούν τη 
Γραφική ύλη, την εκτύπωση σχεδίων μελετών της Τεχνι¬ 
κής Διεύθυνσης και υλικά άμεσης ανάλωσης (ταινίες 
εκτυπωτών - χαρτί φωτοτυπικών - μελάνι - δισκέτες κ.λ.π.) 
γίνονται σε ετήσια βάση μετά από διαγωνισμό. 

5. Μεριμνά για κατάρτιση και ανανέωση συμβολαίων κι¬ 
νητής τηλεφωνίας που αφορούν την εταιρία και το προ¬ 
σωπικό. 


Άρθρο 8 

ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

1. Αντιμετωπίζει την έρευνα, μελέτη, τεύχη δημοπράτη- 
σης, εκτέλεση και συντήρηση των έργων που ανατίθενται 
στην εταιρία. 

2. Λαμβάνει κάθε απαραίτητο μέτρο για την επιτυχή 
αντιμετώπιση κάθε προβλήματος τεχνικής φύσεως, για 
το συντονισμό των εργασιών των τεσσάρων (4) τμημάτων 
της και την αξιοποίηση του διατιθέμενου ανθρωπίνου δυ¬ 
ναμικού. 

3. Ρυθμίζει τα θέματα που καθορίζονται από τον Κανο¬ 
νισμό Ανάθεσης και Εκτέλεσης Έργων ή Προμηθειώντης 
εταιρίας. 

4. Τηρεί το αρχείο των έργων. 

5. Στα πλαίσια της Διεύθυνσης Τεχνικών Υπηρεσιών συ¬ 
γκροτούνται ομάδες μελετών έργων από μελετητές και 
σχεδιαστές, οι οποίοι καθοδηγούνται από τον υπεύθυνο 
έργου και οι οποίες παύουν να υφίστανται μετά την περά- 
τωση της μελέτης. 

6. Κάθε άλλη δραστηριότητα που προσιδιάζει στις αρ¬ 
μοδιότητες της Διεύθυνσης Τεχνικών Υπηρεσιών και δεν 
έχει ανατεθεί σε άλλη Διεύθυνση, Τμήμα ή Γ ραφείο. 

Η Τεχνική Διεύθυνση συγκροτείται από τα εξής τμήμα¬ 
τα και γραφεία: 

• Τμήμα Μελετών Έργων. 

• Τμήμα Διαχείρισης Έργων. 

• Τμήμα Αυτεπιστασίας & Συντήρησης. 

• Τμήμα Χωροταξίας & Υποδομών. 

• Γ ραφείο Υγιεινής & Ασφάλειας. 

Οι αρμοδιότητες της Διεύθυνσης Τεχνικών Υπηρεσιών 
κατανέμονται μεταξύ των Τ μημάτων της και του Γ ραφεί¬ 
ου ως εξής: 

Α. Τμήμα Μελετών Έργων. 

• Μεριμνά για την εκπόνηση των μελετών προκαταρ¬ 
κτικών, οριστικών και μελετών εφαρμογής ή την τροπο¬ 
ποίηση αυτών, το σχεδίασμά και την επιλογή των προδια¬ 
γραφών που πρέπει να ακολουθηθούν, τη σύνταξη των 
συμβατικών τευχών, την κατάρτιση του προϋπολογισμού 
μελέτης και προσφοράς για τα έργα και τις προμήθειες 
που ανατίθενται στην εταιρία. 

Αποτελείται από τα εξής επιμέρους γραφεία με τις αντί¬ 
στοιχες αρμοδιότητες: 

1. Γ ραφείο Μελετών Δικαστικών Μεγάρων. 

2. Γ ραφείο Μελετών Καταστημάτων Κράτησης. 

3. Γ ραφείο Προϋπολογισμού Έργου και Τευχών Δημο- 
πράτησης. 

4. Γ ραφείο Ανακαινίσεων. 

5. Γ ραφείο Προσυμβατικού ελέγχου. 

• Γ ραφείο Μελετών Δικαστικών Μεγάρων 

1. Εκπονεί τις μελέτες των έργων που ανατίθενται στην 
εταιρία, που αφορούν Δικαστικά Μέγαρα. 

2. Μεριμνά για την έγκαιρη έκδοση των πάσης φύσεως 
αδειώντωνκτιρίων/έργωνπου υλοποιεί η εταιρία και αφο¬ 
ρούν Δικαστικά Μέγαρα. 

• Γ ραφείο Μελετών Καταστημάτων Κράτησης. 

1. Εκπονούν τις μελέτες των έργων που ανατίθενται 
στην εταιρία, που αφορούν Καταστήματα Κράτησης. 

2. Μεριμνούν για την έγκαιρη έκδοση των πάσης φύσε¬ 
ων αδειών των κτιρίων/έργων που υλοποιεί η εταιρία και 
αφορούν Γ ενικά Καταστήματα Κράτησης. 

• Γ ραφείο Προϋπολογισμού Έργου και Τευχών Δημο- 
πράτησης. 

1. Συντάσσει και διαμορφώνει άρθρα τιμολογίων αντί¬ 
στοιχα με τις προβλεπόμενες από τις μελέτες εργασίες 
σε συνεργασία με τους αντίστοιχους μελετητές και συ¬ 
ντάσσει προϋπολογισμούς μελέτης, τιμολόγια μελέτης 
και τεχνικές προδιαγραφές για έργα και προμήθειες. 

2. Συνεργάζεται με τον κάθε επιμέρους μελετητή για τη 
διευθέτηση οποιουδήποτε προβλήματος (προμέτρηση, 
είδος υλικού κ.λ.π.) κατά τη σύνταξη των τευχών. 

3. Έχει την τελική ευθύνη για τα τεύχη της δημοπράτη- 
σης. 

• Γραφείο Ανακαινίσεων. 

• Έχει την ευθύνη εκπόνησης των μελετών που ανατί¬ 
θενται στην εταιρία και αφορούν ανακαινίσεις υφιστάμε¬ 
νων κτιρίων Καταστημάτων Κράτησης, Δικαστικών Μεγά¬ 
ρων και λοιπών έργων που ανατίθενται στην εταιρία. Συ¬ 
γκροτεί ομάδες μελετών έργου λαμβάνοντας υπόψη τον 
υφιστάμενο προγραμματισμό μελετών. 

• Γραφείο Προσυμβατικού Ελέγχου. 

Το Γραφείο Προσυμβατικού Ελέγχου παραλαμβάνει 
από το Τμήμα μελετών το τιμολόγιο και τον προϋπολογι¬ 
σμό της μελέτης και ελέγχει: 

1. Εάν η περιγραφή των άρθρων του τιμολογίου αντα- 
ποκρίνεται στις εργασίες που προβλέπονται στη μελέτη. 

2. Εάν οι τιμές εφαρμογής του τιμολογίου συμφωνούν 
με τα άρθρα του αρχείου της εταιρίας. Στην περίπτωση 
που δεν υπάρχουν τέτοια άρθρα, εάν οι τιμές τους προ¬ 
σεγγίζουν τις τρέχουσες τιμές της αγοράς. 

Β. Τμήμα Διαχείρισης Έργων. 

• Γ ραφείο Διαχείρισης Δικαστικών Μεγάρων 

1. Παρακολουθεί και επιβλέπειτην κατασκευή των έργων, 
ελέγχει την ποιότητα και ποσότητα των εργασιών και γενι¬ 
κά την τήρηση των όρων της σύμβασης από τον ανάδοχο. 

2. Συντάσσει και υποβάλλει στην Τεχνική Διεύθυνση, 
ανά τακτά διαστήματα, συνοπτικές εκθέσεις για την πο¬ 
ρεία των έργων και τα σημαντικά προβλήματα που σχετί¬ 
ζονται με την κατασκευή, σύμφωνα με τον Κανονισμό 
Ανάθεσης και Εκτέλεσης Έργων της εταιρίας. 

• Γ ραφείο Διαχείρισης Καταστημάτων Κράτησης. 

1. Παρακολουθεί και επιβλέπειτην κατασκευή των έργων, 
ελέγχει την ποιότητα και ποσότητα των εργασιών και γενι¬ 
κά την τήρηση των όρων της σύμβασης από τον ανάδοχο. 

2. Συντάσσει και υποβάλλει στην Τεχνική Διεύθυνση, 
ανά τακτά διαστήματα, συνοπτικές εκθέσεις για την πο¬ 
ρεία των έργων και τα σημαντικά προβλήματα που σχετί¬ 
ζονται με την κατασκευή, σύμφωνα με τον Κανονισμό 
Ανάθεσης και Εκτέλεσης Έργων της εταιρίας. 

• Γ ραφείο Έργων Βόρειας Ελλάδας. 

1. Παρακολουθεί και επιβλέπει την κατασκευή των έρ¬ 
γων που εκτελούνται στην Βόρεια Ελλάδα, ελέγχει την 
ποιότητα και ποσότητα των εργασιών και γενικά την τή¬ 
ρηση των όρων της σύμβασης από τον ανάδοχο. 

2. Συντάσσει και υποβάλλει στην Τεχνική Διεύθυνση, 
ανά τακτά διαστήματα, συνοπτικές εκθέσεις για την πο¬ 
ρεία των έργων και τα σημαντικά προβλήματα που σχετί¬ 
ζονται με την κατασκευή, σύμφωνα με τον Κανονισμό 
Ανάθεσης και Εκτέλεσης Έργων της εταιρίας. 

Γ. Τ μήμα Αυτεπιστασίας & Συντήρησης. 

1. Αναλαμβάνει την εκτέλεση με αυτεπιστασία των έρ¬ 
γων που ανατίθενται από το Διοικητικό Συμβούλιο και τη 
συντήρηση όλων των υφιστάμενων εγκαταστάσεων των 
κατασκευαζόμενων κτιρίων / έργων, με ειδικές ομάδες 
διαφόρων ειδικοτήτων (ηλεκτρολόγους, υδραυλικούς, 
ξυλουργούς κ.λ.π.). 


2. Διενεργεί τον κεντρικό έλεγχο συντήρησης κτιρίων 
(ΒυίΙάίπ 9 ΜαηαρθηηΘηΙ ΒγεΙθπιε - Β.Μ.5.) για την ποιοτική 
αναβάθμιση των συνθηκών διαβίωσης και εργασίας κα¬ 
θώς και την ορθολογική κατανομή της ενέργειας. 

Δ. Τ μήμα Χωροταξίας & Υποδομών. 

1. Μεριμνά για την εξεύρεση νέων χώρων - οικοπέδων 
κατάλληλων για την ανέγερση νέων κτιρίων Δικαστικών 
Μεγάρων και Καταστημάτων Κράτησης. 

2. Μεριμνά για την ύπαρξη στους νέους χώρους των κα¬ 
τάλληλων συνθηκών παροχής ηλεκτρικού ρεύματος, 
ύδρευσης, αντιμετώπισης όμβριων υδάτων, γεωτεχνικών 
μελετών και βιολογικού καθαρισμού. 

Ε. Γ ραφείο Υγιεινής & Ασφάλειας 

Μεριμνά για την τήρηση των ισχυόντων κανονισμών υγι¬ 
εινής και ασφάλειας στους χώρους των γραφείων της 
εταιρίας εισηγούμενο κάθε απαραίτητο για το σκοπό αυ¬ 
τό μέτρο. 

ΜΕΡΟΣ ΔΕΥΤΕΡΟ 
ΠΡΟΣΩΠΙΚΟ 

(Θέσεις & Προσοντολόγιο) 

Άρθρο 9 

Το προσωπικό της εταιρίας προσλαμβάνεται και απο¬ 
λύεται με απόφαση του Διοικητικού Συμβουλίου και σύμ¬ 
φωνα με την ισχύουσα νομοθεσία. 

Τ ο τακτικό προσωπικό της εταιρίας προσλαμβάνεται με 
σύμβαση ιδιωτικού δικαίου ή σύμβαση εντολής αορίστου 
χρόνου. 

Το έκτακτο προσωπικό της εταιρίας προσλαμβάνεται 
για ορισμένο χρόνο με σύμβαση εργασίας ή παροχής 
υπηρεσιών ή έργου. 

Οι ειδικότητες που απαιτούνται κάθε φορά για την εξυ¬ 
πηρέτηση των αναγκών της εταιρίας καθορίζονται με 
απόφαση του Διοικητικού Συμβουλίου. 

Ο αριθμός των οργανικών θέσεων του προσωπικού της 
εταιρίας και τα προσόντα αυτού καθορίζονται ως εξής: 

1. Πανεπιστημιακής Εκπαίδευσης: 70 

2. Τεχνολογικής Εκπαίδευσης: 18 

3. Δευτεροβάθμιας Εκπαίδευσης: 45 

4. Υποχρεωτικής Εκπαίδευσης: 7 

Άρθρο 10 

ΝΟΜΙΚΗ ΥΠΗΡΕΣΙΑ 

Στελεχώνεται από δικηγόρους παρ’ Εφέταις και παρ’ 
Αρείω Πάγω από τους οποίους ο ένας ασκεί καθήκοντα 
προϊσταμένου με απόφαση του Διοικητικού Συμβουλίου. 

Άρθρο 11 

ΙΣΧΥΣ ΟΡΓΑΝΙΣΜΟΥ 

Ο παρόν οργανισμός καταρτίστηκε και εγκρίθηκε κατά 
την με αριθμό 143 της 20ης Μαρτίου 2003 συνεδρίασης 
του Διοικητικού Συμβουλίου της εταιρίας και θα ισχύσει 
μετά την έγκρισή του από τον Υπουργό Δικαιοσύνης και 
τη δημοσίευση αυτού στην Εφημερίδατης Κυβερνήσεως. 

Από τις διατάξεις αυτής της απόφασης δενπροκαλείται 
δαπάνη εις βάρος του κρατικού προϋπολογισμού, αλλά 
εις βάρος της Α. Ε., το ύψος της οποίας δεν μπορεί να υπο- 
λογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Απριλίου 2003 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 4476 (2) 

Τροποποίηση της συστατικής πράξηςτης αμιγούς Δημοτικής 
Επιχείρησης με την επωνυμία "Δημοτικό Κέντρο Ιστορίας 
και Τεκμηρίωσης" (ΔΗΚΙ) Δήμου Βόλου Ν. Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις των άρθρων 277 - 284, 287, 291 και 304 
του Π.Δ. 410/95. (Δημοτικός και Κοινοτικός Κώδικας). 

2. Τις διατάξεις του Ν. 2503/97 (περί διοίκησης, οργά¬ 
νωσης στελέχωσης της Περιφέρειας, ρύθμιση θεμάτων 
για την Τοπική Αυτοδιοίκηση κ. α. διατάξεις). 

3. Την 161238/2001 απόφαση του Γενικού Γραμματέα 
Περιφ. Θεσσαλίας (εξουσιοδότηση Προϊσταμένου 
Δ/νσης Τοπ. Αυτ/σης και Δ/σης Μαγνησίας για υπογραφή 
εγγράφων). (ΦΕΚ. 597/τ.Β'/21.5.2001). 

4. Την 24062/19.11.1991 (ΦΕΚ.966/τ. Β'/25.11.1991 από¬ 
φαση του Νομάρχη Μαγνησίας μετηνοποίασυστήθηκεη 
Δημοτική Επιχείρηση "Δημοτικό Κέντρο Ιστορικών Ερευ¬ 
νών και Τεκμηρίωσης Αρχείων και εκθεμάτων" Δήμου Βό¬ 
λου Ν. Μαγνησίας. 

5. Την από Φεβρουάριο 2003 οικονομοτεχνική μελέτη. 

6. Την 102/2003 απόφαση του Δημοτικού Συμβουλίου 
Βόλου, αποφασίζουμε: 

Τροποποιούμε και συμπληρώνουμε την 24062/ 19.11. 
1991 (ΦΕΚ.966/τ.Β'/25.11.1991 απόφαση του Νομάρχη 
Μαγνησίας με την οποία συστήθηκε η Δημοτική Επιχείρη¬ 
ση "Δημοτικό Κέντρο Ιστορικών Ερευνών και Τεκμηρίωση 
Αρχείων και Εκθεμάτων" Δήμου Βόλου Ν. Μαγνησίας, 
όπωςτροποποιήθηκε μεταγενέστερα, ως προς την παρά¬ 
γραφο Α (σκοποί) ως εξής: 

Α. Σκοποί της Επιχείρησης 

8. Αναλαμβάνει τη σύσταση και λειτουργία Πνευμα¬ 
τικού Κέντρου του Δήμου Βόλου στο κτίριο Σπίρερ, 
ιδιοκτησίας Δήμου Βόλου, με σκοπό τη διοργάνωση 
εκδηλώσεων λόγου, εκθέσεων, καλλιτεχνικών εκδη¬ 
λώσεων και τη φιλοξενία των πολιτιστικών δραστηριο¬ 
τήτων του Δήμου Βόλου, των Νομικών Προσώπων του 
και φορέων της ευρύτερης Περιοχής με συναφή δρα¬ 
στηριότητα. 

Ακροτελεύτιο άρθρο - Κάλυψη δαπάνης 

Με την παρούσα απόφαση δεν προκαλείται δαπάνη σε 
βάρος του Προϋπολογισμού Δήμου Βόλου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 7 Απριλίου 2003 

Με εντολή Γενικού Γραμματέα Περιφέρειας 
Ο Διευθυντής κ.α.α. 

ΔΑΝΑΗ ΧΡΙΣΤΟΓΙΑΝΝΗ 
-*- 

Αριθ. 1553 (3) 

Μεταβίβαση αρμοδιοτήτων του Δημοτικού Συμβουλίου 
της Δημοτικής Επιχείρησης Ύδρευσης και Αποχέτευ¬ 
σης Βέροιας (Δ.Ε.Υ.Α.Β.) σε τριμελή επιτροπή. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/97 "Διοίκηση, οργάνωση, 


στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις". 

2. Τις διατάξεις της παρ. 3 του άρθρου 5 "Αρμοδιότητες 
Διοικητικού Συμβουλίου και Προέδρου αυτού" του Ν. 
1069/80 "Περί κινήτρων δια την ίδρυσιν Επιχειρήσεων 
Υδρεύσεως και Αποχετεύσεως". 

3. Τις διατάξειςτου Π.Δ. 153/84 (Φ.Ε.Κ. 48/τ.Α'/18.4.84) 
σχετικά με τη σύσταση στο δήμο Βέροιας Ν. Ημαθίας, ενι¬ 
αίας επιχείρησης ύδρευσης και αποχέτευσης με την επω¬ 
νυμία "Δημοτική Επιχείρηση Ύδρευσης και Αποχέτευσης 
Βέροιας" όπωςτροποποιήθηκε με το Π.Δ. 363/85 (Φ.Ε.Κ. 
130/τ.Α'/17.7.85). 

4. Την 9/2003 απόφαση του Δ.Σ. της Δ.Ε.Υ.Α.Β. σχετικά 
με τη σύσταση τριμελούς επιτροπής, στην οποία μεταβι¬ 
βάζει μέρος των αρμοδιοτήτων του. 

5. Την 5631/26.7.2000 (ΦΕΚ 1339/Β/2000) απόφαση του 
Γενικού Γραμματέα Περιφέρειας Κεντρικής Μακεδονίας 
σχετικά με τη μεταβίβαση του δικαιώματος υπογραφής 
"με εντολή Γενικού Γραμματέα Περιφέρειας", αποφασί¬ 
ζουμε: 

Επικυρώνουμε την 9/2003 απόφαση του Διοικητικού 
Συμβουλίου της Δημοτικής Επιχείρησης Ύδρευσης 
Αποχέτευσης Βέροιας σχετικά με τη σύσταση τριμε¬ 
λούς επιτροπής, στην οποία μεταβιβάζει μέρος των 
αρμοδιοτήτων του - εξαιρουμένων των περιπτώσεων 
των διατάξεων του άρθρου 20 του Ν. 1069/80 - με τα 
εξής τακτικά μέλη και τα αντίστοιχα αναπληρωματικά 
τους: 

Τακτικά μέλη: 

1. Γεωργιάδη Χρήστο, Πρόεδρο Δ.Ε.Υ.Α.Β., ως Πρόε¬ 
δρο. 

2. Φουρνιάδη Χρήστο, Αντιπρόεδρο Δ.Ε.Υ.Α.Β., ως Αντι¬ 
πρόεδρο. 

3. Καρυώτου Ευθυμία, μέλος Δ.Σ. Δ.Ε.Υ.Α.Β., ως μέλος 
της επιτροπής. 

Αναπληρωματικά μέλη: 

Ι.Τσιαμήτρου-Καραχατζή Μαρία, μέλοςΔ.Σ. Δ.Ε.Υ.Α.Β. 

2. Ζιώγα Κων/νο, μέλος Δ.Σ. Δ.Ε.Υ.Α.Β. 

3. Ταχματζίδη Δημήτριο, μέλος Δ.Σ. Δ.Ε.Υ.Α.Β. 

Β. Οι αρμοδιότητες της επιτροπής αυτής, είναι να λαμ¬ 
βάνει αποφάσεις επί αιτήσεων δημοτών που αφορούν τα 
παρακάτω θέματα: 

1) Απαλλαγή ή μείωση τελών υπερκατανάλωσης νερού. 

2) Απαλλαγή ή μείωση τόκων από οφειλές τελών 
Ύδρευσης-Αποχέτευσης. 

3) Απαλλαγή ή μείωση από καταβολή χρηματικών οφει¬ 
λών από λογαριασμούς Ύδρευσης-Αποχέτευσης παλαι¬ 
ών διμήνων για ανήμπορους δημότες. 

4) Απαλλαγή από καταβολή παγίων τελών Ύδρευσης- 
Αποχέτευσης. 

5) Απαλλαγή ή μείωση από καταβολή ποσών που αφο¬ 
ρούν πρόστιμα από αυθαίρετη χρήση των δικτύων 
Ύδρευσης-Αποχέτευσης. 

6) Απαλλαγή ή μείωση από οφειλές λόγω αποκαταστά¬ 
σεων ιδιωτικών βλαβών των δικτύων Ύδρευσης-Αποχέ¬ 
τευσης. 

7) Απαλλαγή ή μείωση οφειλών από μετατόπιση παλαι¬ 
ών ιδιωτικών παροχών Ύδρευσης-Αποχέτευσης που 
διέρχονται από ξένα οικόπεδα. 

8) Έγκριση ή μη χορήγησης αδειών Ύδρευσης-Αποχέ¬ 
τευσης εκτός οικισμών. 

Γ. Ακροτελεύτια διάταξη 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού της Δημοτικής 
Επιχείρησης Ύδρευσης Αποχέτευσης Βέροιας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 31 Μαρτίου 2003 

Με εντολή Γ ενικού Γ ραμματέα Περιφέρειας 
Ο Διευθυντής 
ΑΘ. ΚΕΣΙΔΗΣ 

-♦- 

Αριθ. ΑΠΟΦΑΣΗΣ 9 (4) 

Καθορισμός του ύψους της δικαστικής δαπάνης των δια- 
δίκων κατά την ακυρωτική διαδικασία στο Διοικητικό 
Πρωτοδικείο Θεσσαλονίκης. 

Η ΟΛΟΜΕΛΕΙΑ ΤΟΥ ΔΙΟΙΚΗΤΙΚΟΥ 
ΠΡΩΤΟΔΙΚΕΙΟΥ ΘΕΣΣΑΛΟΝΙΚΗΣ 

Έχοντας υπόψη: 

Τις διατάξεις της παρ. 1 του άρθρου 39 του Π.Δ. 
18/1989, όπως τροποποιήθηκε με το άρθρο 34 του Ν. 
2721/1999 (112 Α') αποφάσισε τα εξής: 

Α. Καθορίζει τα ποσά που θα επιβάλλονται για τη δικα¬ 
στική δαπάνη των διαδίκων ως ακολούθως: 

1. Εκατό (100) ευρώ για τη σύνταξη των δικογράφων της 
αίτησης ακύρωσης, της τριτανακοπής, αίτησης ερμηνείας 
και διόρθωσης αποφάσεων και εκατό (100) ευρώ για την πα¬ 
ράσταση σε κάθε συζήτηση των πληρεξούσιων δικηγόρων. 


2. Ογδόντα οκτώ (88) ευρώ για τη σύνταξη του δικο¬ 
γράφου της παρέμβασης στην τακτική διαδικασία (αίτη¬ 
σης ακύρωσης) και εκατό (100) ευρώ για την παράσταση 
σε κάθε συζήτηση του πληρεξουσίου δικηγόρου του πα- 
ρεμβαίνοντος. 

3. Πενήντα (50) ευρώ για τη σύνταξη των δικογράφων αί¬ 
τησης αναστολής και αίτησης ανάκλησης και ογδόντα οκτώ 
(88) ευρώ για την παράσταση σε κάθε συζήτηση σε συμ¬ 
βούλιο κατά τη διαδικασία προσωρινής προστασίας, και 

4. Σαράντα πέντε (45) ευρώ για τη σύνταξη του δικο¬ 
γράφου της παρέμβασης σε αίτηση αναστολής (κατ’ 
ακρίβεια υπομνήματος από τον δικαιούμενο να παρέμβει 
στην ακυρωτική διαδικασία) και ογδόντα οκτώ (88) ευρώ 
για την παράσταση του "παρεμβαίνοντος" σε συμβούλιο 
κατά τη διαδικασία προσωρινής προστασίας. 

Β. Ορίζει ότι η απόφαση αυτή αρχίζει να ισχύει από τη 
δημοσίευσή της στην Εφημερίδα της Κυβερνήσεως και 
εφαρμόζεται σε όλες τις υποθέσεις, οι οποίες συζητού- 
νται μετά την έναρξη ισχύος της, ανεξαρτήτως του χρό¬ 
νου κατάθεσης του εισαγωγικού δικογράφου. 

Από τις διατάξεις αυτής της απόφασης δεν προκαλείται 
δαπάνη εις βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 21 Φεβρουάριου 2003 

Ο Πρόεδρος του Συμβουλίου 
Διεύθυνσης του Δικαστηρίου 
ΚΩΝΣΤΑΝΤΙΝΟΣ ΠΑΠΠΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΡ * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΐρ: νννννν.θί.ςΐΓ - θ-ιτΐ3ίΙ: \λ/θ 6 ιτι 351 θγ @ θΐ.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310)423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ -Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410)597449 
(26610) 89 157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θογο για κάθε επιπλέον σελίδα. 

Σε μορφή ΟΟ: 


Τεύχος 

Περίοδος 

Ευκο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοιτι για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙθγπθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θυιΌ 

θϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 ουτο ανα έτος παλαιοτητας και κατα τεύχος 




1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































